สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 9 พ.ย.59
10 พ.ย. 2559

ดัชนีดาวโจนส์ตลาดหุ้นนิวยอร์กปิดพุ่งขึ้น เมื่อคืนนี้ (9 พ.ย.) หลังจากนายโดนัลด์ ทรัมป์ ได้รับชัยชนะในการเลือกตั้งประธานาธิบดีสหรัฐ โดยนักลงทุนเข้าซื้อหุ้นกลุ่มธนาคาร กลุ่มธุรกิจสุขภาพ และกลุ่มอุตสาหกรรมอย่างคึกคัก ด้วยความหวังที่ว่า นโยบายของทรัมป์จะเอื้อประโยชน์ต่อภาคธุรกิจและช่วยหนุนเศรษฐกิจให้เติบโตอย่างแข็งแกร่ง
ดัชนีเฉลี่ยอุตสาหกรรมดาวโจนส์ปิดที่ 18,589.69 จุด พุ่งขึ้น 256.95 จุด หรือ +1.40% ดัชนี NASDAQ ปิดที่ 5,251.07 จุด เพิ่มขึ้น 57.58 จุด หรือ +1.11% ดัชนี S&amp;P 500 ปิดที่ 2163.26 จุด เพิ่มขึ้น 23.70 จุด หรือ +1.11%
 
ตลาดหุ้นยุโรปปิดบวก เมื่อคืนนี้ (9 พ.ย.) หลังจากนายโดนัลด์ ทรัมป์ ได้รับชัยชนะในการเลือกตั้งประธานาธิบดีสหรัฐ โดยนักลงทุนคาดว่า นโยบายของทรัมป์จะเอื้อประโยชน์ต่อภาคธุรกิจและช่วยหนุนเศรษฐกิจให้เติบโตอย่างแข็งแกร่ง
ดัชนี DAX ตลาดหุ้นเยอรมันปิดที่ 10,646.01 จุด พุ่งขึ้น 163.69 จุด หรือ +1.56% ดัชนี CAC-40 ตลาดหุ้นฝรั่งเศสปิดที่ 4,543.48 จุด เพิ่มขึ้น 66.59 จุด หรือ +1.49% ดัชนี FTSE 100 ตลาดหุ้นลอนดอนปิดที่ 6,911.84 จุด เพิ่มขึ้น 68.71 จุด หรือ +1.00%
อย่างไรก็ตาม ดัชนี Stoxx Europe 600 ปรับตัวลง 0.9% ปิดที่ 331.89 จุด
 
ตลาดหุ้นลอนดอนปรับตัวเพิ่มขึ้น เมื่อคืนนี้ (9 พ.ย.) หลังจากนายโดนัลด์ ทรัมป์ ได้รับชัยชนะในการเลือกตั้งประธานาธิบดีสหรัฐ
ดัชนี FTSE 100 ปิดปรับตัวขึ้น 68.71 จุด หรือ 1.00% แตะที่ 6,911.84 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (9 พ.ย.) หลังจากนายโดนัลด์ ทรัมป์ ได้รับชัยชนะในการเลือกตั้งประธานาธิบดีสหรัฐ โดยนักลงทุนคาดหวังว่า ทรัมป์จะเปิดเผยแผนเศรษฐกิจเพิ่มเติมที่จะครอบคลุมถึงการสร้างสมดุลด้านอุปสงค์และอุปทานในตลาดพลังงาน
สัญญาน้ำมันดิบ WTI ส่งมอบเดือนธ.ค.เพิ่มขึ้น 29 เซนต์ หรือ 0.6% ปิดที่ 45.27 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.เพิ่มขึ้น 32 เซนต์ หรือ 0.7% ปิดที่ 46.36 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อคืนนี้ (9 พ.ย.) เนื่องจากชัยชนะในการเลือกตั้งประธานาธิบดีของนายโดนัลด์ ทรัมป์ ส่งผลให้นักลงทุนชะลอการซื้อทองคำซึ่งเป็นสินทรัพย์ที่ปลอดภัย และหันไปซื้อสินทรัพย์เสี่ยง รวมถึงหุ้น นอกจากนี้ ชัยชนะของทรัมป์ยังส่งผลให้สกุลเงินดอลลาร์สหรัฐแข็งค่าขึ้น และสร้างแรงกดดันต่อตลาดทองคำเช่นกัน
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 1 ดอลลาร์ หรือ 0.08% ปิดที่ระดับ 1,273.50 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 2.2 เซนต์ หรือ 0.12% ปิดที่ 18.378 ดอลลาร์/ออนซ์
สัญญาพลาตินัมส่งมอบเดือนม.ค.ลดลง 5.3 ดอลลาร์ หรือ 0.53% ปิดที่ 1,003.30 ดอลลาร์/ออนซ์
สัญญาพัลลาเดียมส่งมอบเดือนม.ค.ร่วงลง 5.30 ดอลลาร์ หรือ 0.5% ปิดที่ 1,003.30 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (9 พ.ย.) หลังจากนายโดนัลด์ ทรัมป์ ได้รับชัยชนะในการเลือกตั้งประธานาธิบดีสหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 105.69 เยน จากระดับ 105.05 เยน และเพิ่มขึ้นเมื่อเทียบฟรังก์สวิส ที่ระดับ 0.9839 ฟรังก์ จากระดับ 0.9777 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3424 ดอลลาร์แคนาดา จากระดับ 1.3326 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0927 ดอลลาร์สหรัฐ จากระดับ 1.1020 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.2428 ดอลลาร์สหรัฐ จากระดับ 1.2393 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7640 ดอลลาร์สหรัฐ จากระดับ 0.7747 ดอลลาร์สหรัฐ